Na temelju članka 33. Statuta Općine Kneževi Vinogradi (“Službeni glasnik Općine Kneževi Vinogradi 3/13), Općinsko  vijeće  Općine Kneževi Vinogradi, na ____.sjednici održanoj dana  ______________. godine donijelo je

ODLUKU

o kriterijima davanja na uporabu poslovnih prostora u vlasništvu 

Općine Kneževi Vinogradi – bez naknade
I

Ovom Odlukom uređuju se kriteriji davanja na uporabu poslovnih prostora u vlasništvu Općine Kneževi Vinogradi, bez naknade.

II

Poslovni prostori u vlasništvu Općine Kneževi Vinogradi daju se na uporabu , bez naknade, vijećima nacionalnih manjina, udrugama građana koje djeluju na području Općine Kneževi Vinogradi , čija djelatnost predstavlja potrebu i interes Općine Kneževi Vinogradi na području kulture, sporta, odgoja i obrazovanja, kulture mladih i njihovog aktivizma, tehničke kulture, zdravstva i socijalne skrbi, ljudskih i  manjinskih prava, protupožarne zaštite, ravnopravnosti spolova i angažiranja žena u zajednici, kulturno-umjetničkog amaterizma, ili se udruge i društva u cijelosti, odnosno u većem dijelu financiraju iz općinskog proračuna.

III

Poslovni prostori iz točke II ove Odluke daju se na uporabu na određeno vrijeme u trajanju od 5 (pet ) godina, uz mogućnost produženja roka uporabe za isti vremenski period, pod uvjetom pridržavanja ugovorenih obveza definiranih ovog odlukom, te Ugovorom o uporabi, osim prostorija (objekata) za potrebe DVD-a i nogometnih klubova, te vijeća nacionalnih manjina gdje se poslovni prostori daju na uporabu na ne određeno vrijeme dok za iste postoji potreba od strane DVD-a, odnosno nogometnog kluba.
Poslovni prostor daje se na uporabu bez naknade.

Korisnik poslovnog prostora je u obvezi plaćati režijske troškove (trošak vode i  struje), a oslobođen je plaćanja komunalne naknade.

Korisnici poslovnih prostora vatrogasnih i nogometnih društava  u obvezi su plaćati samostalno i troškove grijanja. Općina Kneževi Vinogradi ovisno o svojim mogućnostima može pomoći isto kroz predviđena sredstva u proračunu.
IV

Korisnik poslovnog prostora obvezan je koristiti poslovni prostor u strogo namjenske programske svrhe, te poslovni prostor ne smije davati u podzakup.

V

Za sva ulaganja u poslovni prostor korisnik mora ishodovati prethodnu pisanu suglasnost izvršnog tijela Općine Kneževi Vinogradi. Adaptaciju poslovnog prostora korisnik je u obvezi izvesti o vlastitom trošku. 

Ukoliko se radi o vlastitim ulaganjima u prostor, o kojima je upoznato izvršno tijelo Općine,  a u iznosu su većem od 20.000,00 kn, takvom korisniku ne može se otkazati korištenje prostora najmanje 5 godina od dana ulaganja, odnosno ako prema ugovoru korištenje prostora ističe prije navedenog roka, ugovor će se produžiti najmanje za period do ukupno 5 godina.
VI

Poslovni prostori u vlasništvu Općine Kneževi Vinogradi daju se na uporabu , bez naknade , i to:

· Prostorije (uredi) u svim domovima kulture (Kn.Vinogradi, Karanac, Suza, Zmajevac, Kotlina, Kamenac) koji nisu dani u najam i za koje nemaju potrebe korištenja tijela Općine (uključujući i mjesne odbore);
· svi objekti vatrogasnih društava u vlasništvu Općine;
· svi sportski objekti u vlasništvu Općine;
· prostorije „stare ambulante“ u Kneževim Vinogradim;
· svaki prostor koji je najmanje 3 puta bio uzastopno na natječaju u zakup, a za koje se nije pokazao nikakav interes.
VII

O dodjeli poslovnog prostora na uporabu bez naknade, sukladno ovoj Odluci odlučuje Općinski načelnik Općine Kneževi Vinogradi, prema ukazanoj potrebi uz pismeno očitovanje nadležnog mjesnog odbora.
VIII

Sa korisnicima koji već od ranije koriste poslovne prostore iz članka VI ove Odluke na temelju ranijih suglasnosti Poglavarstva Općine Kneževi Vinogradi, a zadovoljavaju sve uvjete definirane ovog Odlukom, zaključit će se novi  Ugovora o korištenju kojim će se definirati odredbe prema ovoj Odluci.
Ukoliko udruge koje od ranije koriste prostore u vl. Općine bez naknade odbiju sklapanje novog ugovor prema ovoj Odluci, dužne su u roku 30 dana od dostave pismene obavijesti napustiti prostor.

IX

Ova Odluka stupa na snagu danom objave u  Službenom glasniku Općine Kneževi Vinogradi.

